Μαρίκα Κρεβατά

Η Μαρίκα Κρεββατά (Αθήνα 12 Ιουνίου 1910 - 14 Σεπτεμβρίου 1994) ήταν Ελληνίδα ηθοποιός του θεάτρου και του κινηματογράφου.

 Βιογραφία 
Ήταν κόρη του Σταμάτη Κρεββατά (μουσικού) και της Σοφίας (επίσης ηθοποιού - στην Κωνσταντινούπολη, το γένος Παντελιάδη). Σε ηλικία 2 ετών έχασε τον πατέρα της και τη μικρότερη αδελφή της, Θάλεια. Τα παιδικά της χρόνια τα πέρασε πολύ φτωχά. Έτσι από πολύ νωρίς εμφανίζεται στο θέατρο περισσότερο για να μη μένει μόνη στο σπίτι. Στην αρχή λάμβανε μέρος σε θιάσους που έκαναν τουρνέ στην ελληνική ύπαιθρο αλλά και σε παιδικές παραστάσεις όπως στη "Δασκαλίτσα" του Νικοντέμι κοντά στη Μαρίκα Κοτοπούλη. Αργότερα εμφανίζεται στο θίασο οπερέτας του Γεωργίου Ξύδη, όμως η πρώτη ουσιαστικά επαγγελματική της εμφάνιση ήταν στο θίασο της Ροζαλίας Νίκα.

Η καλλιτεχνική της αναγνώριση υπήρξε γρήγορη. Μετά από κάποιες ακόμη περιοδείες θιάσων όπως του Μάνου Φιλιππίδη το όνομά της γίνεται γνωστό στα μουσικά θέατρα της τότε Αθήνας φθάνοντας πλέον να ερμηνεύει την Εύα στην ομώνυμη οπερέτα του Φραντς Λέχαρ.

 Προσωπική ζωή 
Στην αρχή της δεκαετίας του '30 γνώρισε τον Άγγελο Μαυρόπουλο, πρωταγωνιστή της οπερέτας, τον οποίο τρεις μόλις μήνες μετά το γάμο της χωρίζει, ενώ έξι μήνες μετά γέννησε τη γνωστή μετέπειτα ηθοποιό Γκέλλυ Μαυροπούλου. Στη συνέχεια υπήρξε σύζυγος του επίσης ηθοποιού Γιώργου Γαβριηλίδη (που πέθανε το 1982), τόσο στη ζωή όσο και στην τέχνη. Ήταν μόνιμη κάτοικος Αθηνών και μιλούσε επίσης γαλλικά. 

 Θάνατος 
Η Μαρίκα Κρεβατά εγκατέλειψε τη θεατρική σκηνή το 1973. Τα τελευταία χρόνια της ζωής της, έπασχε από άνοια. Πέθανε στις 14 Σεπτεμβρίου 1994 σε ηλικία 84 ετών σε Κλινική της Αθήνας. Κηδεύτηκε στον Κόκκινο Μύλο. 

 Φιλμογραφία 
ΈτοςΤίτλοςΡόλος1957Δελησταύρου και υιόςΑμαλία Μαυρογιάννη1959Στουρνάρα 288Κλειώ ΑσημομύτηΗ Λίζα το 'σκασεΚολλάρου-ΠαπαδέαΟ Ηλίας του 16ουΛουκία Το ξύλο βγήκε από τον παράδεισοκυρία Παπασταύρου 1960Το κλωτσοσκούφι Θεοδώρα Βένκελη-Αγγελίδη1961Οι χαραμοφάηδεςΜάγδα Σκαρμούτσου1962Όταν λείπει η γάτα!κυρία ΖέμπερηΕταιρεία θαυμάτωνΔανάη 1963Ένας βλάκας... με πατέντα! ΒαρβέρηΠολυτεχνίτης και ερημοσπίτηςεργοδότρια Μαρίας1964Τα δίδυμαΛουΐζα ΧατζηφρύδηΚόσμος και κοσμάκηςΒιολέτα ΚαρτελήΆλλος για το εκατομμύριοΜατίναΤρία κορίτσια απ' την Αμέρικα κυρία Σταύρου1965Βάνακυρία ΔημητρίουΕξιλέωσηΜαρίαΟ μετανάστηςπροξενήτραΥιέ μου, υιέ μουΑμαλία ΜαυρογιάννηΟ ουρανοκατέβατοςΘεανώ ΜπιρμπιλοπούλουΜια γυναίκα χωρίς ντροπήΕρασμία ΑβράμογλουΟ φτωχός εκατομμυριούχοςΕιρήνη1966Η γυναίκα μου τρελλάθηκε ΈλληΌλοι οι άνδρες είναι ίδιοικυρία ΓεωργιάδουΟ αδελφός μου ο λόρδοςκυρία Φαρνέζη1967Ο μόδιστροςΕρασμίαΟ ανακατωσούραςΘεώνη1968Ο πεθερόπληκτοςΟλυμπία 1969Ο παραμυθάςΒεατρίκη ΚαραγιώργηΞύπνα, κορόιδοΙσμήνη ΜπαρολέΗ κόμισσα της φάμπρικαςΔήμητρα Δελημάνη Ένας μάγκας στα σαλόνιαΕύα Νικολάου1970Ο απίθανοςΟλυμπία ΚαραλήΟ παιχνιδιάρηςΜαριάνθηΟ ξεροκέφαλοςΜαρία ΔαρίβαΟ ακτύπητος χτυπήθηκεΑντιγόνη Παπαμάρκου1971Διακοπές στο Βιετνάμ Ευλαμπία1972Ο πρίγκιπας της αγοράςΖορζέτΠώς καταντήσαμε, ΣωτήρηΑνδρομάχη1973Ο αισιόδοξοςΡούλα ΑντύπαΈνας τρελός, τρελός αεροπειρατήςΛουκία Σγουρού

Θεατρικές παραστάσεις

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1949/1950 Δώδεκα και πέντε   Θέατρο Σαμαρτζή  Ελληνική Θεατρική Περίοδος 1958/1959 Χρυσή φυλακή Άλις Θίασος Μίμη Φωτόπουλου Θέατρο Μίμη Φωτόπουλου Πέλος Κατσέλης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

 Πηγές 
 Έλληνες - Ελληνίδες ηθοποιοί
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.90lepta.com

 Εξωτερικοί σύνδεσμοι 


 Μαρίκα Κρεββατά (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου